Diari Oficial de la Generalitat Valenciana


Sumari del DOGV 5527, del 05-06-2007 (2007/7387)

Informació pública de la proposta de programa d'actuació integrada del sector de sòl urbanitzable no detallat U-2 B-2 del Pla General d'Ordenació Urbana de Dénia.
------------------------------------------------------------------------------------------------------------------------------------------------------------------

### Dades del document

Número de DOGV
:   5527

Data del DOGV
:   05-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/7387


Data del document
:   30-05-2007

Organisme emissor
:   Intersa Levante, SA

Tipus de document
:   Informació Pública

Informació pública de la proposta de programa d'actuació integrada del sector de sòl urbanitzable no detallat U-2 B-2 del Pla General d'Ordenació Urbana de Dénia. [2007/7387]  
La mercantil Intersa Levante, SA, amb CIF número A-53283511, i domicili a Alacant, carrer Sant Vicent, número 8, entreplanta, ha presentat una alternativa tècnica amb els documents d'ordenació que s'acompanyen consistents en pla parcial i projecte d'urbanització, per al desenrotllament del programa d'actuació integrada del sector de sòl urbanitzable no detallat, en règim de gestió indirecta, U-2 B-2 de Dénia, a l'empara del que establix la Llei 16/2005, de 30 de desembre, de la Generalitat Urbanística Valenciana (LUV).  
En sessió celebrada el dia 20 de novembre de 2006, el Ple de l'Ajuntament de Dénia va acordar iniciar el procediment, i aprovar les bases particulars.  
L'àmbit de l'actuació es correspon amb l'àrea del sector U-2 B-2 de sòl urbanitzable no detallat, definit per les normes urbanístiques del Pla General Transitori de Dénia. El mencionat sector U-2 B-2 està localitzat en la zona sud de Dénia, limítrof amb la línia de ferrocarril Alacant-Dénia i les faldes del Montgó.  
Es fa constar que en aplicació del que disposa l'article 134 de la citada LUV en relació amb els articles 293 i 554 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística, procedix iniciar un termini d'informació pública de l'alternativa tècnica oferida dins dels tres mesos a què es referix l'article 133.3 de la LUV, comptats a partir de la data d'enviament de l'anunci de concurs en el Diari Oficial de la Unió Europea. De la mateixa manera s'informa que durant el termini d'un mes a comptar de l'endemà de la publicació del present anunci en el Diari Oficial de la Comunitat Valenciana, totes les persones, físiques i jurídiques, encara que no tinguen la condició d'interessades, podran comparéixer en horari d'atenció al públic (de 10 a 14 hores i de 17 a 19 hores, de dilluns a divendres) en la notaria de Reyna Viñés, situada en el carrer Marqués de Campo, número 60, 1r. També podran fer-ho en l'Ajuntament de Dénia, situat en la plaça de la Constitució, número 10, en dies i hores hàbils d'atenció al públic. Tot això a fi d'obtindre informació sobre la documentació escrita, gràfica i cartogràfica que integra el projecte, pels procediments legals prevists, a fi que puguen, si és el cas, presentar les al·legacions que estimen oportú aportar en relació amb el projecte sotmés a informació pública, tant en la notaria on es troba depositat el document, com davant de la Gerència Municipal d'Urbanisme de l'Ajuntament de Dénia, situada en el carrer Ronda Muralles, núm. 42. Totes les persones que ho desitgen, tindran a la seua disposició còpia digitalitzada de tota la documentació del projecte. El referit termini d'informació pública començarà el dia 1 de juny, este inclusivament.  
Així mateix, s'assenyala que, durant el període d'exposició al públic, tots els dijous de 17 a 19 hores, en la notaria on es troba depositat, podrà realitzar-se la consulta del projecte a un tècnic de l'equip redactor per a aclariment de dubtes, conceptes i altres qüestions.  
Alacant, 30 de maig de 2007.- L'apoderat: Juan Manuel Roca de Togores.